cyanic-selkie/wikianc huggingface dataset:
Μπομπ Νταντάε
Απέκτησε μπάτσελορ στις Εμπορικές Σπουδές (B.Com.) από το Πανεπιστήμιο της Παπούα Νέας Γουινέας (1988) και Μάστερ στη Διοίκηση Επιχειρήσεων (MBA) από το Πανεπιστήμιο Γκρίφιθ (1995). Προτού εκλεγεί βουλευτής, ήταν λογιστής στην Ευαγγελική Λουθηρανή Εκκλησία της Παπούα Νέας Γουινέας και μέλος της επιτροπής των εκδόσεων Christian Press.
Ταμοξιφαίνη
Ιατρικές χρήσεις
Η ταμοξιφαίνη έχει χρησιμοποιηθεί αποτελεσματικά για τη βελτίωση της ροής του αίματος, τη μείωση της συσταλτικότητας της μήτρας και του πόνου σε ασθενείς με δυσμηνόρροια.
Γυναικομαστία
Η ταμοξιφαίνη χρησιμοποιείται για την πρόληψη και τη θεραπεία της γυναικομαστίας. Λαμβάνεται ως προληπτικό μέτρο σε μικρές δόσεις ή χρησιμοποιείται κατά την έναρξη οποιωνδήποτε συμπτωμάτων όπως πόνος στη θηλή ή ευαισθησία. Άλλα φάρμακα λαμβάνονται για παρόμοιους σκοπούς όπως η κλομιφαίνη και τα φάρμακα κατά της αρωματάσης που χρησιμοποιούνται για να αποφευχθούν οι ανεπιθύμητες ενέργειες που σχετίζονται με την ορμόνη.
Αντενδείξεις
Η ταμοξιφαίνη έχει έναν αριθμό αντενδείξεων, όπως γνωστή υπερευαισθησία στην ταμοξιφαίνη ή σε άλλα συστατικά, άτομα που λαμβάνουν ταυτόχρονα κουμαρινικά αντιπηκτικά και γυναίκες με ιστορικό φλεβικής θρομβοεμβολής (εν τω βάθει φλεβοθρόμβωση ή πνευμονική εμβολή).
Καρδιαγγειακά και μεταβολικά
Η θεραπεία με ταμοξιφαίνη μετεμμηνοπαυσιακών γυναικών σχετίζεται με ευεργετικά αποτελέσματα στα προφίλ λιπιδίων στον ορό. Ωστόσο, μακροπρόθεσμα δεδομένα από κλινικές δοκιμές δεν κατάφεραν να δείξουν καρδιοπροστατευτική δράση. Σε ορισμένες γυναίκες, η ταμοξιφαίνη μπορεί να προκαλέσει ταχεία αύξηση της συγκέντρωσης τριγλυκεριδίων στο αίμα. Επιπλέον, υπάρχει αυξημένος κίνδυνος θρομβοεμβολής ειδικά κατά τη διάρκεια και αμέσως μετά από μείζονα χειρουργική επέμβαση ή περιόδους ακινησίας. Η χρήση της ταμοξιφαίνης έχει αποδειχθεί ότι αυξάνει ελαφρώς τον κίνδυνο εν των βάθει φλεβοθρόμβωσης, πνευμονικής εμβολής και εγκεφαλικού επεισοδίου.
Αλληλεπιδράσεις
Ορισμένες παραλλαγές του CYP2D6 σε ασθενείς με καρκίνο του μαστού οδηγούν σε χειρότερη κλινική έκβαση για τη θεραπεία με ταμοξιφαίνη. Ως εκ τούτου, η γονοτύπηση έχει τη δυνατότητα αναγνώρισης των γυναικών που έχουν αυτούς τους φαινοτύπους CYP2D6 και για τις οποίες η χρήση της ταμοξιφαίνης σχετίζεται με κακή έκβαση.
Η ταμοξιφαίνη αλληλεπιδρά με ορισμένα άλλα αντιοιστρογόνα. Ο αναστολέας της αρωματάσης αμινογλουτεθυμίδη προκαλεί το μεταβολισμό της ταμοξιφαίνης. Αντίθετα, ο αναστολέας αρωματάσης λετροζόλη δεν επηρεάζει το μεταβολισμό της ταμοξιφαίνης. Ωστόσο, η ταμοξιφαίνη προκαλεί το μεταβολισμό της λετροζόλης και μειώνει σημαντικά τις συγκεντρώσεις της.
Φαρμακοδυναμική
Η ταμοξιφαίνη έχει σχετικά μικρή συγγένεια για τους ίδιους του ER και αντ 'αυτού δρα ως προφάρμακο ενεργών μεταβολιτών όπως η αφιμοξιφαίνη (4-υδροξυταμοξιφαίνη, 4-ΟΗΤ) και η ενδοξιφαίνη ( Ν -δεμεθυλ-4-υδροξυταμοξιφένη). Αυτοί οι μεταβολίτες έχουν περίπου 30 έως 100 φορές μεγαλύτερη συγγένεια για τους ER ως ταμοξιφαίνη. Η ταμοξιφαίνη έχει 7% και 6% της συγγένειας της οιστραδιόλης για τους ERa και ERβ, αντίστοιχα, ενώ η αφιμοξιφαίνη έχει 178% και 338% της συγγένειας της οιστραδιόλης για τους ERa και ERβ, αντίστοιχα. Ως εκ τούτου, η αφιμοξιφαίνη έχει 25 φορές υψηλότερη συγγένεια για το ERa και 56 φορές υψηλότερη συγγένεια για το ERβ από την ταμοξιφαίνη. Η ταμοξιφαίνη είναι SERM μακράς δράσης, με πυρηνική κατακράτηση του συμπλέγματος ER-ταμοξιφαίνης μεγαλύτερη από 48 ώρες.
Άλλες δραστηριότητες
Η ταμοξιφαίνη είναι ένας αναστολέας της Ρ-γλυκοπρωτεΐνης.
Φαρμακοκινητική
Η ταμοξιφαίνη έχει μεγάλο χρόνο ημιζωής, συνήθως πέντε έως επτά ημέρες, με εύρος τεσσάρων έως έντεκα ημερών. Ομοίως, ο χρόνος ημιζωής της αφιμοξιφαίνης είναι 14 μέρες. Αντίθετα, ο χρόνος ημιζωής της ενδοξιφαίνης είναι 50 έως 70 ώρες. Η μεγάλη ημιζωή της ταμοξιφαίνης και της αφιμοξιφαίνης αποδίδονται στην υψηλή πρόσδεση των πρωτεϊνών στο πλάσμα καθώς και στην εντεροηπατική ανακυκλοφορία. Μετά τη διακοπή της θεραπείας, τα επίπεδα της ταμοξιφαίνης και των μεταβολιτών της παραμένουν στην κυκλοφορία για τουλάχιστον 6 εβδομάδες. Η ταμοξιφαίνη απεκκρίνεται στη χολή και αποβάλλεται στα κόπρανα, ενώ μικρές ποσότητες αποβάλλονται στα ούρα.
Γκάρετ Μουαγκουτουτία
Διεθνείς συμμετοχές
Ο Γκάρετ Μουαγκουτουτία είναι διεθνής με την εθνική ομάδα των Ηνωμένων Πολιτειών της Αμερικής από το 2011, με τις οποίες πραγματοποίησε αρκετές συμμετοχές και διακρίσεις.
Πραστειό Κελλακίου
Το Πραστειό είναι κοινότητα της επαρχίας Λεμεσού στην Κύπρο. Η ονομασία του χωριού είναι Πραστειό αλλά λόγω της γειτνίασης του με το χωριό Κελλάκι είναι γνωστό και σαν Πραστειό Κελλακίου.
Γρηγόρης Αυξεντίου
Απόηχος
Το Κέντρο Ανάδειξης της Λαογραφικής και Ιστορικής Ενότητας Θράκης- Κύπρου "Γρηγόρης Αυξεντίου" ιδρύθηκε από τον Σύλλογο Κυπρίων Νομού Ξάνθης και το Δήμο Βιστωνίδας με την βοήθεια και στήριξη του Συμβουλίου Ιστορικής Μνήμης Αγώνα ΕΟΚΑ 1955-1959. Το Κέντρο είναι στον οικισμό Αυξεντίου, 10 χλμ περίπου από Ξάνθη, γιατί ο οικισμός μετονομάστηκε από «Νέο Κατράμιο» σε «οικισμό Αυξεντίου» προς τιμή του Γρηγόρη Αυξεντίου, μετά από αίτημα των κατοίκων του το 1960. Ο οικισμός ιδρύθηκε το 1924 από Μικρασιάτες πρόσφυγες.
Στράτος Σιμόπουλος
Ο Στράτος Σιμόπουλος (γεν. 24 Οκτωβρίου 1959) είναι Έλληνας πολιτικός, μέλος του Ελληνικού Κοινοβουλίου από το 2019 με τη Νέα Δημοκρατία.
Χιμένα Ναβαρέτε
Στις 22 Ιουλίου 2009 στέφθηκε Μις Χαλίσκο 2009 και στη συνέχεια κέρδισε τον εθνικό τίτλο Μις Μεξικό 2009 στις 20 Σεπτεμβρίου 2009. Στις 23 Αυγούστου 2010 στέφθηκε Μις Υφήλιος 2010, καθιστώντας τη δεύτερη Μεξικανή που κερδίσει τον τίτλο, μετά την Λουπίτα Γιόνς το 1991. Τον Οκτώβριο του 2010 ταξίδεψε στην Σαγκάη για την World Expo 2010 και το Shanghai Fashion Week.
Εθνική Τουρκίας U17 (καλαθοσφαίριση γυναικών)
Η εθνική ομάδα καλαθοσφαίρισης γυναικών U17 της Τουρκίας είναι το συγκρότημα που αντιπροσωπεύει τη χώρα της Τουρκίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 17 ετών. Είναι επίσης γνωστή ως Εθνική Τουρκίας Κορασίδων. Βρίσκεται υπό τη δικαιοδοσία της Τουρκικής Ομοσπονδίας Καλαθοσφαίρισης (Türkiye Basketbol Federasyonu, TBF).
Άνθιμος Δ΄
Στις 30 Οκτωβρίου 1852 επαύθη και πάλι και αποσύρθηκε ξανά στην Πρίγκηπο, όπου και έμεινε μέχρι το θάνατό του το 1878.
Σταμνά Αιτωλοακαρνανίας
Τοποθεσία
Η Σταμνά (Τοπική Κοινότητα Σταμνάς – Δημοτική Ενότητα Αιτωλικού), ανήκει στον δήμο Ιεράς Πόλης Μεσολογγίου της Περιφερειακής Ενότητας Αιτωλοακαρνανίας που βρίσκεται στην Περιφέρεια Δυτικής Ελλάδας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Έδρα του δήμου είναι το Μεσολόγγι και ανήκει στο γεωγραφικό διαμέρισμα Στερεάς Ελλάδας. Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Σταμνά ανήκε στο Τοπικό Διαμέρισμα Σταμνάς, του πρώην Δήμου Αιτωλικού του νομού Αιτωλίας και Ακαρνανίας.
Το σαμποτάζ της Σταμνάς (9/4/1944)
Συγκεκριμένα, ο στρατιωτικός διοικητής των Γερμανικών μονάδων Ηπείρου, εξέδωσε την ακόλουθη ανακοίνωση, η οποία τοιχοκολλήθηκε στους δρόμους του Αγρινίου.
3ον) Δέκα χωρία, εξ ών προήρχοντο οι λησταί, ή τα οποία κείνται κατά μήκος της σιδηροδρομικής γραμμής υπεχρεώθησαν εις την καταβολήν μεγάλης χρηματικής ποινής. Εις περίπτωσιν επαναλήψεως, όλα τα χωρία άτινα κείνται παρά την σιδηροδρομικήν γραμμήν, ως και εκείνα ων οι κάτοικοι λαμβάνουν μέρος εις αποπείρας, θα καταστραφούν και οι άνω των 16 ετών άρρενες κάτοικοι αυτών θα υποβληθούν εις αντίποινα.
14 Απριλίου1944
Ο ΣΤΡΑΤΙΩΤΙΚΟΣ ΔΙΟΙΚΗΤΗΣ ΤΩΝ ΓΕΡΜΑΝΙΚΩΝ ΜΟΝΑΔΩΝ ΗΠΕΙΡΟΥ
Νίκος Αλιάγας
Δημοσιογράφος, τηλεοπτικός παρουσιαστής και φωτογράφος, έχει διαγράψει μια σημαντική πορεία στα γαλλικά ΜΜΕ. Επίσης, έχει κατά καιρούς έχει συνεργαστεί με διάφορους τηλεοπτικούς σταθμούς στην Ελλάδα. Έχει τιμηθεί με σημαντικά βραβεία τόσο στη Γαλλία (Ιππότης των Τεχνών και των Γραμμάτων το 2007) όσο και στην Ελλάδα. Το 2013 τα Ελληνικά Ταχυδρομεία εξέδωσαν γραμματόσημα με την εικόνα του.
Άγιος Αθανάσιος
Σε μια τοποθεσία με ιδιαίτερη φυσική ομορφιά που αξίζει κανείς να επισκεφθεί βρίσκεται το εξωκλήσι του Αγίου Αθανασίου, στα δυτικά του χωριού και παραπλεύρως στον ποταμό Αχελώο. Η κυρίως εκκλησία είναι μονόχωρη, στο εσωτερικό της δεσπόζει η Αγία Τράπεζα, η οποία είναι ημικυκλική, ενώ οι διάφοροι χώροι εντός του ιερού βήματος δημιουργούν μια κατανυκτική ατμόσφαιρα. Δυστυχώς, αναφορικά με την ιστορία του Αγίου Αθανασίου δεν υπάρχουν αρκετές πληροφορίες. Ωστόσο, έχει βρεθεί μια πέτρινη επιγραφή, στην οποία αναγράφεται η χρονολογία “1891 23 Μαρτίου” και κάποια δυσανάγνωστα ονόματα, καθώς επίσης και μια εικόνα της Παναγίας ημι-κατεστραμμένη, στην οποία δεξιά και αριστερά αναφέρονται τα εξής: Από την μία πλευρά «Δέησις Ιγνατίου ιερομονάχου» και από την άλλη πλευρά «Δια χειρός Χριστοφόρου μοναχού». Η εικόνα της Παναγίας, φυλάσσεται στον Άγιο Νικόλαο Σταμνάς, τοποθετημένη στο αριστερό προσκυνητάρι. Σύμφωνα με τους αγιογράφους, η εικόνα αυτή είναι φτιαγμένη από αυγό και κηρομαστίχη και τοποθετείται γύρω στο 1790. Η μνήμη του γιορτάζεται από τους κατοίκους στις 2 Μαΐου.
Άγιος Παντελεήμονας
μικρογραφία Ο Άγιος Παντελεήμονας βρίσκεται ανατολικά της Σταμνάς σε μια απ' τις δυτικότερες πλαγιές του Αρακύνθoυ, «φωλιασμένο» σε πυκνό δάσος από κυπαρίσσια και πλούσια βλάστηση. Πρόκειται για ένα παλιό μοναστήρι όπου λειτούργησε και κρυφό σχολειό, το οποίο σώζεται μέχρι σήμερα, κάτω από τον προαύλιο χώρο της σημερινής εκκλησίας. Σύμφωνα με τους ντόπιους το παλιό μοναστήρι γκρεμίστηκε και στη θέση του χτίστηκε το σημερινό εκκλησάκι, το οποίο πολλοί θεωρούν θαυματουργό.μικρογραφία|αριστεράΌ,τι σώζεται απ' το παλιό μοναστήρι, είναι ο ανατολικός τοίχος, με την αψίδα του ιερού βήματος και τα ερειπωμένα κελιά στη βόρεια πλευρά. Ο υπόλοιπος ναός ξαναχτίστηκε το 1855 πάνω στις παλιές βάσεις, ενώ διατηρήθηκε η αρχική αψίδα. Τελευταία, ανακαινίστηκε και ο δεύτερος αυτός ναός.
Αγία Παρασκευή
Στο βόρειο τοίχο, το όραμα του Πέτρου Αλεξανδρείας με το νεαρό Χριστό σε κιβώριο. Στο τέμπλο εικονίζονται Χριστός, Παναγία, Πρόδρομος. Πιο πάνω οι δώδεκα Απόστολοι, δεξιά κι αριστερά Παναγία κι Ιωάννης.
Σιδηροδρομικός Σταθμός Σταμνάς
Τον Μάρτιο του 1890 ο Χ. Αποστολίδης ιδρύει την Εταιρία Σιδηροδρόμου Βορειοδυτικής Ελλάδος (ΣΒΔΕ) και το ίδιο έτος πραγματοποιείται το πρώτο δρομολόγιο από το Μεσολόγγι προς το Αγρίνιο, με πλήθος κόσμου να παρακολουθεί το ιστορικό γεγονός. Τον επόμενο χρόνο παραδίδεται προς χρήση η προέκταση της γραμμής Μεσολογγίου – Κρυονερίου και έτσι με την χρήση πορθμείου το δίκτυο των ΣΒΔΕ συνδέεται με τους ΣΠΑΠ (Σιδηρόδρομοι Πειραιώς- Αθηνών- Πελοποννήσου) και άρα με όλη την χώρα (σύνδεση ατμοπλοϊκώς με την Πάτρα και τις γραμμές του ΣΠΑΠ).
Τέτοια ήταν ο σταθμός του Δοκιμίου, ο σταθμός του Πλατάνου Καλυβίων, ο σταθμός των Καλυβίων, ο σταθμός των αλυκών Μεσολογγίου και το βοηθητικό κτίριο του σταθμού της Σταμνάς, μοναδικό δείγμα αρχιτεκτονικής για την Ελλάδα.
Αρχαίο Υδραγωγείο Σταμνάς
μικρογραφία Ένας σημαντικός παράγοντας για τη δημιουργία και την επιβίωση ενός οικισμού στο πέρασμα του χρόνου είναι η εξασφάλιση του νερού. Γι’ αυτό το λόγο κατασκευάζονταν γέφυρες, υδραγωγεία, κρήνες, στέρνες, δεξαμενές. Σε κοιλάδες και σε φαράγγια, εξαιτίας της ιδιομορφίας του εδάφους, έχτιζαν τοξωτές γέφυρες και υδραγωγεία, πάνω στα οποία στηριζόταν ο αύλακας που μετέφερε το νερό στην πόλη.
Το αρχαίο υδραγωγείο που εντοπίζεται στην Σταμνά (συντεταγμένες: 38.5011470, 21.3091070) είναι ρωμαϊκής προέλευσης, αποτελεί ένα από τα ορόσημα της πόλης, καθώς και ένα από τα σπουδαιότερα και εντυπωσιακότερα αξιοθέατα της περιοχής. Κάποτε, ο παλαιός αυτός αγωγός νερού τροφοδοτούσε με νερό τρεις νερόμυλους οι οποίοι βρίσκονταν σε πολύ μικρή απόσταση ο ένας με τον άλλον. Δυστυχώς, έχει αφεθεί στην εγκατάλειψη εδώ και πολλά χρόνια. Πρόκειται για μία πέτρινη κατασκευή με τοξωτές καμπύλες που θα ζήλευαν οι καλύτεροι αρχιτέκτονες του κόσμου στη σημερινή εποχή.
Γενικές Πληροφορίες
Το χωριό συνδέεται καθημερινά με δρομολόγια του υπεραστικού ΚΤΕΛ με Αγρίνιο, Αιτωλικό, Μεσολόγγι και Αθήνα.
Κατάλογος χωρών κατά δείκτη ανθρώπινης ανάπτυξης (2008)
Ευρώπη
10 χαμηλότεροι δείκτες HDI
Κομητείες της Βόρειας Ιρλανδίας
Κομητείες
Όλες οι κομητείες στη Βόρεια Ιρλανδία βρίσκονται στο Ούλστερ. Το Ούλστερ περιλαμβάνει ακόμη τρεις κομητείες στη Δημοκρατία της Ιρλανδίας: το Ντόνεγκαλ, το Κέιβαν και το Μόναγκαν, που δεν αποτελούν τμήμα του Ηνωμένου Βασιλείου.
Σάπκα
Εξωτερικοί Σύνδεσμοι
Κατηγορία:Βουνά της Ροδόπης Κατηγορία:Βουνά του Έβρου Κατηγορία:Ροδόπη
Αλέξανδρος Γ΄ της Σκωτίας
Θάνατος σε ατύχημα
thumb|right|250px|Ανδριάντας του Αλεξάνδρου Γ΄ στη δυτική πύλη του Καθεδρικού ναού του Αγίου Ζιλ στο Εδιμβούργο Ο Αλέξανδρος Γ΄ πέθανε στις 18 Μαρτίου 1286 στο Φάιφ σε ατύχημα στο σκοτάδι με το άλογο του ενώ ταξίδευε να συναντήσει τη σύζυγο του που είχε γενέθλια την επόμενη μέρα. Πέρασε το προηγούμενο βράδυ στο κάστρο του Εδιμβούργου και γιόρτασε τον δεύτερο γάμο του με τους πιο στενούς του συμβούλους οι οποίοι τον συμβούλευσαν να μην κάνει αυτό το ταξίδι επειδή λόγω του καιρού θα βρισκόταν σε μεγάλο κίνδυνο. Ο Αλέξανδρος αγνόησε όλες τις προβλέψεις, το άλογο του δεν μπορούσε να οδηγήσει μέσα στο σκοτάδι σκόνταψε και έπεσε κάτω με αποτέλεσμα τον θάνατο του βασιλιά που βρέθηκε την επόμενη μέρα με σπασμένο λαιμό, σύμφωνα με πληροφορίες έπεσε πάνω σε βράχο. Δεν υπήρχε γκρεμός στο σημείο που έπεσε αλλά είχε ένα βραχώδες ανάχωμα που ήταν θανατηφόρο ειδικά στο σκοτάδι. Μετά τον θάνατο του το βασίλειο της Σκωτίας έπεσε σε περίοδο μεγάλης παρακμής που οδήγησε σε πόλεμο με την Αγγλία, τάφηκε στο αβαείο του Ντανφέρμλιν.
Ροσβίτα
Η ζωή της
Η επιλογή της μοναστικής ζωής ήταν πολύ δημοφιλής για τις γυναίκες κατά τον Μεσαίωνα γιατί συνοδευόταν από μια σειρά προνομίων που ήταν αδύνατα σε κάθε άλλη περίπτωση. Μία γυναίκα κατά τον 10ο αιώνα παντρεύονταν κατά μέσο όρο 12 ετών, έκανε πολλά παιδιά και αναμενόταν να αφιερώσει την ζωή της αποκλειστικά στην φροντίδα του συζύγου της και στην ανατροφή και την μόρφωση των παιδιών της. Η εγκατάλειψη της συζύγου, τα διαζύγια, η απιστία και η πολυγαμία ήταν συνηθισμένες πρακτικές για τους άντρες τότε και μία γυναίκα συνήθως αντιμετώπιζε μεγάλο βαθμό ανασφάλειας στη ζωή της. Η μοναδική επιλογή για μία γυναίκα που επιθυμούσε να μορφωθεί, να αυτοπραγματωθεί και να ζήσει σε ένα καθεστώς ασφάλειας και ηρεμίας, ειδικά αν προερχόταν από οικογένεια ευγενών όπως η Ροσβίτα, ήταν μόνο το μοναστήρι. Υπό αυτή την έννοια η ζωή της Ροσβίτα ήταν δραστικά διαφορετική από εκείνη της μέσης γυναίκας της εποχής της.
Ο αυλητής του Χάμελιν
Ο αυλητής του Χάμελιν, ή του Χάμελν όπως είναι η σωστή ονομασία με βάση το πρωτότυπο (Rattenfänger von Hameln· o αυλητής / ο γητευτής του Χάμελν), είναι ένας γερμανικός θρύλος, γνωστός κυρίως από την διήγηση των αδερφών Γκριμ και βρίσκεται στη θέση 245 της συλλογής τους "Γερμανικοί μύθοι" (Deutsche Sagen). Ο αρχικός τίτλος της διήγησης ήταν "Τα παιδιά στο Χάμελν" (Die Kinder zu Hameln) στην ελληνική γλώσσα έχει όμως επικρατήσει ο τίτλος "Ο αυλητής του Χάμελν".
Ο μύθος (των αδελφών Grimm)
Σύμφωνα με τον μύθο το 1284 εμφανίστηκε στην πόλη Χάμελν ένας περίεργος άνθρωπος που υποσχέθηκε να την απελευθερώσει έναντι αμοιβής, από τα προβλήματα που δημιουργούσαν οι ποντικοί και οι αρουραίοι. Πράγματι ο άνθρωπος αυτός, παίζοντας την φλογέρα του, κατάφερε να οδηγήσει και τελικά να πνίξει τα τρωκτικά σε κοντινό ποτάμι. Ωστόσο μετά την άρνηση των χωρικών να τον αποπληρώσουν για τις υπηρεσίες του, ο ξένος απήγαγε για πάντα τα παιδιά τους, οδηγώντας τα με την φλογέρα του σε παρακείμενο βουνό και από εκεί υπογείως στην Τρανσυλβανία.
Ανισέ Σαρλ Γκαμπριέλ Λεμονιέ
Ο Ανισέ Σαρλ Γκαμπριέλ Λεμονιέ (γαλλικά: Anicet Charles Gabriel Lemonnier (6 Ιουνίου 1743-17 Αυγούστου 1824) ήταν Γάλλος ζωγράφος ιστορικών θεμάτων και πορτρέτων που δραστηριοποιήθηκε πριν, κατά τη διάρκεια και μετά τη Γαλλική Επανάσταση.
Βιογραφικά στοιχεία
Ο γιος του ήταν άνθρωπος των γραμμάτων και έγραψε, μεταξύ άλλων, μια ιστορική καταγραφή της ζωής και των έργων του ζωγράφου. Το πορτρέτο του Λεμονιέ βρίσκεται στη συλλογή της Βιβλιοθήκης Ρουέν.
Το πιο γνωστό από τα έργα του είναι ο πίνακας Μια βραδυά στο σαλόνι της μαντάμ Ζοφρέν, που φιλοτέχνησε το 1812 για την αυτοκράτειρα Ιωσηφίνα. Αυτός ο πίνακας, που εκτίθεται στο μουσείο του κάστρου του Μαλμαιζόν, είναι μια φανταστική αναπαράσταση του λογοτεχνικού σαλονιού της Μαρί Τερέζ Ροντέ Ζοφρέν γύρω στο 1755 που απεικονίζει, μεταξύ άλλων, τον υπουργό ντε Σουαζέλ, τον Φοντενέλ, τον Μοντεσκιέ, τον Ντενί Ντιντερό, τον Μαρμοντέλ, την οικοδέσποινα και μια προτομή του Βολταίρου σε μια σκηνή όπου ο ηθοποιός Λεκαίν διαβάζει το έργο του Βολταίρου Το ορφανό της Κίνας.
Ζοβενέλ Μοΐζ
Δολοφονία
Ο Μοΐζ έπεσε νεκρός από πυρά ομάδας αγνώστων, που επιτέθηκαν στο σπίτι του, τα ξημερώματα της Τετάρτης 7ης Ιουλίου 2021 (τοπική ώρα). Από τους πυροβολισμούς, τραυματίστηκε και η σύζυγος του Μοΐζ, σύμφωνα με όσα ανακοίνωσε το γραφείο του υπουργού Εσωτερικών και πρωθυπουργού από τον Απρίλιο του 2021, Κλοντ Ζοζέφ, ο οποίος αναλαμβάνει, προσωρινά, προεδρικά καθήκοντα στην Αϊτή.
Όθων Γ΄ της Βαϊμάρης-Όρλαμυντε
Βιογραφία
Στις 29 Δεκεμβρίου 1279 ο Όθων Γ΄ ίδρυσε το αββαείο Χέμμελσκρον. Απεβίωσε 41 ετών και τάφηκε στο ναό του αββαείου.
Ερυθρό της Βεγγάλης
Χημικές χρήσεις
Από το Ερυθρό της Βεγγάλης μπορούν να προκύψουν πολλά παράγωγα με σημαντικές ιατρικές εφαρμογές. Ενα τέτοιο παράγωγο με την ιδιότητα του ηχοευαίσθητου και ταυτόχρονα φωτοαναίσθητο, έτσι ώστε με ένα εστιασμένο υπέρηχο υψηλής έντασης, θα ήταν δυνατή η χρήση του στην θεραπεία του καρκίνου. Το παράγωγο συντέθηκε με αμίδωση του Ερυθρού της Βεγγάλης, η οποία απενεργοποίησε τις ιδιότητες του φθορισμού και της φωτοευαισθησίας της αρχικής ουσίας, με αποτέλεσμα μια χρήσιμη ουσία, με το όνομα RB2.
Ντιέγκο Μαραντόνα
Ο Ντιέγκο Αρμάντο Μαραντόνα (ισπανικά: Diego Armando Maradona, 30 Οκτωβρίου 1960 – 25 Νοεμβρίου 2020) ήταν Αργεντινός ποδοσφαιριστής και προπονητής ποδοσφαίρου. Θεωρείται ως ένας από τους κορυφαίους ποδοσφαιριστές όλων των εποχών,    ενώ αρκετοί στο άθλημα και κυρίως φίλαθλοι τον θεωρούν ως τον καλύτερο όλων. Στις εκλογές της IFFHS ψηφίστηκε 5ος καλύτερος ποδοσφαιριστής του 20ού αιώνα. Ακόμη, βραβεύτηκε από τη FIFA το 2000 ως ο κορυφαίος ποδοσφαιριστής του 20ού αιώνα μαζί με τον Πελέ. Υπήρξε ο πρώτος ποδοσφαιριστής στην ιστορία του αθλήματος που κατέρριψε το ρεκόρ της πιο ακριβής μεταγραφής δύο φορές, την πρώτη όταν έπαιξε στη Μπαρτσελόνα για τρία εκατομμύρια αγγλικές λίρες και τη δεύτερη, όταν αγωνίστηκε στη Νάπολι για πέντε εκατομμύρια λίρες. Είχε αγωνιστεί στους Αρχεντίνος Τζούνιορς, Μπόκα Τζούνιορς, Μπαρτσελόνα, Νάπολι, Σεβίλλη και στο τέλος της καριέρας του, στη Νιούελς Ολντ Μπόις και τελικά μετά από παύση ενός έτους από το ποδόσφαιρο έκλεισε την καριέρα του στην αγαπημένη του Μπόκα Τζούνιορς το 1997. Τα πιο ένδοξα ποδοσφαιρικά του χρόνια τα πέρασε στη Νάπολι, όπου κέρδισε τίτλους και διακρίσεις. Στην καριέρα του με την Εθνική Αργεντινής, σημείωσε 34 τέρματα σε 91 εμφανίσεις.
Αν και ξεκίνησε την καριέρα του ως επιθετικός, καθιερώθηκε ως επιθετικός μέσος. Η διεισδυτικότητα του Μαραντόνα, η εφευρετικότητα, οι πάσες του, οι εντυπωσιακές τεχνικές του ικανότητες, η ταχύτητα, τα αντανακλαστικά και ο χρόνος αντίδρασης συνδυάστηκαν με το μικρό του ανάστημα (1,65 μέτρα). Το χαμηλό κέντρο βάρους τον βοηθούσε στην κατοχή και τον χειρισμό της μπάλας. Γοήτευσε τους οπαδούς σε όλο τον κόσμο σε μια καριέρα δύο δεκαετιών με ένα μαγευτικό τρόπο παιχνιδιού που ήταν καθαρά δικό του. Η παρουσία του στο γήπεδο είχε μεγάλη επίδραση στη γενική απόδοση της ομάδας του. Βάσει του απαράμιλλου ταλέντου του και των ηγετικών του ικανοτήτων, έλαβε το προσωνύμιο El Pibe de Oro (Το Χρυσό Αγόρι). Εξαιρετικά ιδιοφυής, ο αγώνας του Μαραντόνα με τον εθισμό στα ναρκωτικά και το αλκοόλ αμαύρωσε την καριέρα του, αλλά με όλες τις αδυναμίες του, γοήτευσε τους φίλους του αθλήματος για δύο δεκαετίες με τον τρόπο παιχνιδιού του και είναι ευρέως σεβαστός έχοντας προσφέρει στο άθλημα μερικές από τις πιο αξέχαστες στιγμές του, που αποτελούν και ουσιαστική κληρονομιά του στο άθλημα.
Τόνι Έβερς
Ο Άνθονι Στίβεν Έβερς (αγγλικά: Anthony "Tony" Steven Evers, 5 Νοεμβρίου 1951), είναι Αμερικανός πολιτικός και πρώην εκπαιδευτικός, που υπηρετεί ως 46ος Κυβερνήτης του Ουισκόνσιν από τον Ιανουάριο του 2019. Είναι μέλος του Δημοκρατικού Κόμματος.
Ντιέγκο Μαραντόνα
Μπόκα Τζούνιορς
Από την αρχή του 1982, η Μπόκα Τζούνιορς βρέθηκε σε δύσκολη οικονομική θέση, μη δυνάμενη να κρατήσει το νεαρό σούπερ σταρ στη δύναμη της, παρά τη συμμετοχή σε πολλούς φιλικούς αγώνες σε Ευρώπη Ασία εκμεταλλευόμενη την ανερχόμενη δημοφιλία του αστέρα της για αύξηση των εσόδων της και ξεκίνησε μυστικά διαπραγματεύσεις για την πώλησή του σε ευρωπαϊκό σύλλογο. Διαπραγματεύσεις για την πώληση στη Ευρώπη είχε κάνει και η Αρχεντίνος το 1980 ερχόμενη κατ' αρχάς σε συμφωνία με την Μπαρτσελόνα, αλλά με τη συμφωνία να ενεργοποιείται μετά το επόμενο Παγκόσμιο Κύπελλο. Ο ίδιος ο Μαραντόνα δεν ήθελε να πάει στην Ιταλία (η Γιουβέντους έδειξε έντονο ενδιαφέρον από την προηγούμενη χρονιά και με υψηλότερη οικονομική προσφορά ) και έτσι προτίμησε την Μπαρτσελόνα. Η συμφωνία ανακοινώθηκε λίγο πριν το επερχόμενο Παγκόσμιο Κύπελλο με τη Μπόκα να εισπράττει το 1/3 των χρημάτων και την Αρχεντίνος τα υπόλοιπα.
Νάπολι
Η νέα αγωνιστική περίοδος ξεκίνησε μέτρια για την ομάδα και ο Μαραντόνα απουσίαζε, αλλά η επάνοδος άλλαξε την πορεία για την ομάδα που φαινόταν ότι θα διεκδικούμε πάλι το πρωτάθλημα, αλλά ο Αργεντινός ήταν μέτριος έχοντας σκοράρει έξι τέρματα, όλα με πέναλτι στις 18 εμφανίσεις του στο πρωτάθλημα. Τον Μάρτιο του 1991 βρέθηκε θετικός σε κοκαΐνη σε ντόπινγκ τεστ που πραγματοποιήθηκε μετά τον αγώνα Νάπολι - Μπάρι. Έφυγε στην πατρίδα του και στις 26 Απριλίου 1991 ο Αργεντινός συνελήφθη σε διαμέρισμα στο Μπουένος Άιρες με ποσότητες κοκαΐνης. Η καριέρα του στην Ιταλία τελείωσε εκεί ως πρώτος σκόρερ στην ιστορία της Νάπολι με 115 τέρματα σε 259 επίσημους αγώνες, ενώ μοίρασε και 78 ασίστ. Στις 6 Απριλίου τιμωρήθηκε από την Πειθαρχική Επιτροπή της Ιταλικής Ομοσπονδίας με αποκλεισμό 15 μηνών (η ποινή δεν αφορούσε μόνο την Ιταλία, αλλά επεκτάθηκε από τη FIFA οπουδήποτε υπήρχε επαγγελματικό ποδόσφαιρο). Στις 6 Μαΐου η Ποδοσφαιρική Ομοσπονδία της Αργεντινής τιμώρησε το «χρυσό» παιδί της με 14 μήνες για χρήση απαγορευμένων ουσιών. «Ναι, έκανα χρήση κοκαΐνης. Ήθελα να ξεπεράσω το στρες και την πίεση από τη σωματική και ψυχολογική κόπωση. Έκανα πολλά λάθη στη ζωή μου. Πίστεψα ότι η κοκαΐνη θα με ανακούφιζε. Δεν είχα δίκιο, αλλά δεν είχα και τις ηθικές δυνάμεις να αντισταθώ», παραδέχθηκε ο Μαραντόνα. Ο κορυφαίος Ιταλός αμυντικός Φράνκο Μπαρέζι είχε πει πως όταν ήταν σε καλή μέρα ήταν ασταμάτητος, ενώ ο ιστορικός αρχηγός της Μίλαν και της Εθνικής Ιταλίας Πάολο Μαλντίνι τον υπέδειξε ως τον δυσκολότερο αντίπαλο που είχε αντιμετωπίσει ποτέ. Στο διάστημα της τιμωρίας του ακολούθησε πρόγραμμα απεξάρτησης και ήρθε σε καταρχήν συμφωνία με τους Σαν Ντιέγκο Σόκερς για να αγωνιστεί στο MSL εσωτερικού χώρου, κάτι που δεν πραγματοποιήθηκε τελικά λόγω της δέσμευσής με τη Νάπολι μέχρι το 1993.
Κόπα Αμέρικα 1987 και 1989
Το Κόπα Αμέρικα του 1987 διοργανώθηκε στην Αργεντινή και η Παγκόσμια Πρωταθλήτρια ήταν λογικά το μεγάλο φαβορί. Στον πρώτο γύρο αντιμετώπισε το Περού με το οποίο ήρθε ισόπαλη 1–1, με τον Μαραντόνα να ανοίγει το σκορ, χωρίς αυτό να είναι όμως αρκετό. Στο δεύτερο αγώνα σημείωσε δύο γκολ στη νίκη με 3–2 επί του Ισημερινού. Στον ημιτελικό αντιμετώπισε την κάτοχο του τίτλου Ουρουγουάη χάνοντας με 1–0. Η Αργεντινή απέτυχε και στον μικρό τελικό χάνοντας από την Κολομβία με 2–1. Στη διοργάνωση του 1989 στη Βραζιλία, η Αργεντινή προχώρησε στο δεύτερο γύρο παρά την εμφανή επιθετική της αδυναμία (σε τέσσερις συναντήσεις πέτυχε μόλις δύο γκολ). Η απόδοση του Μαραντόνα ήταν σημαντικά κατώτερη του αναμενόμενου, δεδομένου ότι είχε πολύ καλή χρονιά στην Ιταλία. Ακολούθησαν δύο ήττες από τις άλλες δύο μεγάλες λατινοαμερικάνικες δυνάμεις, Βραζιλία και Ουρουγουάη, με το ίδιο σκορ (2–0) και η ομάδα κατετάγη τελικά τρίτη.
Παγκόσμιο Κύπελλο 1990
Στον προημιτελικό, Αργεντινή και Γιουγκοσλαβία έμειναν στο 0–0, με την πρώτη να προκρίνεται στα πέναλτι, με το Μαραντόνα να χάνει το δικό του. Στον ημιτελικό της 3ης Ιουλίου, όπου η Αργεντινή αντιμετώπισε την Ιταλία, στο στάδιο της Νάπολι, οι φίλαθλοι αντί για την εθνική Ιταλίας εμψύχωναν τον Αργεντίνο, ο οποίος για άλλη μία φορά κατέκρινε την αντίθεση του βορρά - νότου της χώρας και είχε ζητήσει δημόσια την υποστήριξη της ομάδας του από τους Ιταλούς φιλάθλους. Φίλαθλοι (μειοψηφία στο σύνολο) φώναζαν «η Νάπολη δεν είναι Ιταλία» διχάζοντας μια χώρα δεκάδων εκατομμυρίων. Στην σκιά αυτής της διχόνοιας, η Ιταλία ευτύχησε να προηγηθεί στο 17ο λεπτό με γκολ – οφσάιντ του μετέπειτα πρώτου σκόρερ της διοργάνωσης, Σαλβατόρε Σκιλάτσι. Αυτό το άδικο γκολ πείσμωσε την «αλμπισελέστε», η οποία έπαιξε το καλύτερο ποδόσφαιρό της στην διοργάνωση. Ισοφάρισε με τον Κλαούντιο Κανίγια και οδήγησε τη συνάντηση στην παράταση, όπου άντεξε μέχρι τέλους, παρ' ότι στο 103ο λεπτό έμεινε με δέκα παίκτες. Στα πέναλτι οι δύο ομάδες ευστόχησαν στις πρώτες έξι εκτελέσεις και, στη συνέχεια, ανέλαβε δράση ο τερματοφύλακας Γκοϊκοετσέα. Απέκρουσε δύο πέναλτι, ενδιάμεσα ο Μαραντόνα σκόραρε και έτσι οι Λατινοαμερικάνοι προκρίθηκαν. Το παιχνίδι αυτό ήταν καθοριστικό για την μετέπειτα παρουσία του Αργεντινού ποδοσφαιριστή στην Ιταλία. Όντας ήρωας σε μια χώρα που τον «φιλοξενούσε» για τόσο καιρό, έγινε persona non grata (ανεπιθύμητο πρόσωπο) σχεδόν σε μία νύχτα, συντελώντας στο να μεταφερθεί στην υφήλιο η εικόνα ενός διχασμένου λαού που σε καιρό ειρήνης εν μέρει δεν υποστήριζε τη χώρα του. Τα μέσα μαζικής ενημέρωσης του επιτέθηκαν εντονότατα με πρωτοσέλιδα όπως «ο Λούσιφερ ζει στη Νάπολη» στην εφημερίδα Repubblica. Σε δημοσκόπηση μετά τη διοργάνωση, ψηφίστηκε ως ο πιο μισητός άνθρωπος στην Ιταλία. Αυτή η εξέλιξη πολλοί θεωρούν ότι ήταν μέρος ενός ενορχηστρωμένου σχεδίου για την κατάρρευση του Αργεντινού.
Μετά την αποχώρηση
Τον Σεπτέμβριο του 2000 δημοσίευσε την αυτοβιογραφία του με τίτλο Yo soy el Diego, (Εγώ, ο Ντιέγκο) στην οποία αναθεώρησε την ποδοσφαιρική του πορεία και ομολόγησε την εξάρτηση του από τις ναρκωτικές ουσίες. Επίσης, παραδέχθηκε για πρώτη φορά δημόσια ότι είχε χρησιμοποιήσει το αριστερό χέρι του για να σπρώξει τη μπάλα στην εστία του Σίλτον. «Τώρα πια μπορώ να πω αυτό που δεν μπορούσα εκείνα τα χρόνια. Να μιλήσω για εκείνο το χέρι του Θεού. Μα, ποιο χέρι του Θεού, ήταν το χέρι του Ντιέγο! Και χάρηκα που για μια ακόμα φορά καταφέραμε να κλέψουμε τους Άγγλους». Και σε μετέπειτα δηλώσεις και συνεντεύξεις του παραδέχτηκε τη χρήση ναρκωτικών και την αρνητική επίδραση που είχε η εξάρτησή του από αυτά.
Εθνικό επίπεδο
Αργεντινή
Φάρμακο
thumb|250px|Φάρμακο είναι κάθε χημική ουσία η οποία χρησιμοποιείται για αγωγή, θεραπεία, πρόληψη ή διάγνωση μιας ασθένειας thumb| Φάρμακο γενικά ονομάζεται κάθε χημική ουσία ικανή να επηρεάσει τη λειτουργία του οργανισμού κάθε έμβιου όντος ή μικροοργανισμού όταν εισέλθει σε αυτόν. Απλούστερα χαρακτηρyuiutyίζεται κάθε ουσία ή παρασκεύασμα που ανακουφίζει, είτε θεραπεύει,ειες ή πόνους του ανθρώπινου οργανισμού και γενικότερα αποκαθιστά την ανθρώπινη υγεία.
Ορισμός
Σύμφωνα με τον ορισμό του Παγκόσμιου Οργανισμού Υγείας (WHO) φάρμακο χαρακτηρίζεται:
Λουίζα Χριστίνα της Σαβοΐας-Καρινιάν
Η Λουίζα (ιταλ. Luisa di Savoia, 1 Αυγούστου 1627 - 7 Ιουλίου 1689) από τον Οίκο της Σαβοΐας ήταν κόρη του Πρίγκιπα του Καρινιάνο και με τον γάμο της έγινε Πριγκίπισσα Διαδόχου του Μπάντεν-Μπάντεν.
Πρόεδρος της Αϊτής
Ο Πρόεδρος της Δημοκρατίας της Αϊτής είναι ο αρχηγός του κράτους της Αϊτής. Η εκτελεστική εξουσία στην Αϊτή μοιράζεται μεταξύ του προέδρου και της κυβέρνησης με επικεφαλής τον Πρωθυπουργό της Αϊτής. Ο τελευταίος Πρόεδρος ήταν ο Ζοβενέλ Μοΐζ, ο οποίος ανέλαβε τα καθήκοντά του στις 7 Φεβρουαρίου 2017 και διατήρησε το αξίωμα μέχρι την δολοφονία του, στις 7 Ιουλίου 2021.
Διαγωνισμός Τραγουδιού Eurovision 1959
Διευθυντές ορχηστρών
Κάθε συμμετοχή είχε και έναν διευθυντή ορχήστρας που καθοδηγούσε την ορχήστρα. Οι παρακάτω διευθυντές ορχήστρας, καθοδήγησαν τις συμμετοχές της ανάλογης χώρας.
Πατ Ράιλι
Τα πρώτα χρόνια και καριέρα ως αθλητής
Ο πατέρας του, Leon Riley υπήρξε αθλητής του baseball επί 22 σεζόν. Ο Πατ πραγματοποίησε εγκύκλιες σπουδές στο Γυμνάσιο (High School) του Linton της Ν. Υόρκης και ακολούθως φοίτησε στο μπασκετικό Κολέγιο του Kentucky Wildcats (1964 - 1967). Αφού επιλέχθηκε για τα N.B.A. draft του 1967, έπαιξε επαγγελματικό μπάσκετ επί μία δεκαετία, κατά σειρά στις ομάδες San Diego Rockets (1967 – 1970), L.A. Lakers (1970 – 1975) και Phoenix Suns (1975-76). Τερμάτισε την αγωνιστική του καριέρα με έναν μέσο όρο 7,4 πόντων ανά αγώνα και παρουσίας 41,4%.
Τόμι Τούμπερβιλ
Ο Τόμας Χόλεϊ Τούμπερβιλ (αγγλικά: Thomas Hawley "Tommy" Tuberville, 18 Σεπτεμβρίου 1954), είναι Αμερικανός πολιτικός και πρώην προπονητής αμερικανικού ποδοσφαίρου, που υπηρετεί ως Γερουσιαστής των Ηνωμένων Πολιτειών για την Αλαμπάμα από τον Ιανουάριο του 2021. Είναι μέλος του Ρεπουμπλικανικού Κόμματος.
Α.Σ. Ρήγας Φεραίος Βελεστίνου
Ο Αθλητικός Σύλλογος Ρήγας Φεραίος είναι αθλητικός σύλλογος με έδρα το Βελεστίνο του νομού Μαγνησίας. Ιδρύθηκε το 1926 και διατηρεί τμήματα ποδοσφαίρου. Τη δεκαετία του 70 διατηρούσε και τμήματα καλοθοσφαίρισης.
Paradise Lost
Έχουν γίνει πιο δημοφιλείς στην ηπειρωτική Ευρώπη από ότι στη χώρα τους. Ιδιαίτερα στην Ελλάδα και τη Γερμανία θεωρούνται ως mainstream ροκ σταρς. Η σύνθεσή τους έχει παραμείνει αξιοσημείωτα σταθερή για μια τόσο μακρόβια heavy metal μπάντα, που αποτελείται από τον τραγουδιστή Nick Holmes, κιθαρίστες Greg Mackintosh και Aaron Aedy, και τον μπασίστα Steve Edmondson. Οι Holmes και Mackintosh είναι οι βασικοί συνθέτες, αφού σχεδόν όλα τα τραγούδια της μπάντας είναι δικές τους δημιουργίες. Κατά τη διάρκεια των ετών, το συγκρότημα έχει αλλάξει μόνο ντράμερς, αφού το αρχικό μέλος Matthew Archer αντικαταστάθηκε το 1994 από τον πρώην ντράμερ των Marshall Law, Lee Morris. Τον Μάρτιο του 2004, ο Morris άφησε επίσης το συγκρότημα. Ο Jeff Singer πήρε τη θέση του Morris και έχει παίξει σε όλες τις επόμενες δουλειές, αν και δεν είχε εγγραφεί ως μόνιμο μέλος της μπάντας μέχρι την κυκλοφορία του single "The Enemy" το 2007. Σε μια πρόσφατη συνέντευξη, οι Mackintosh και Holmes αποκάλυψαν ότι ο Singer είχε περάσει από ακρόαση για το συγκρότημα όταν ο Archer έφυγε αλλά επέλεξαν τον Morris επειδή “ο Singer είχε ένα ροζ Drum kit”.
Τα Πρώτα Χρόνια
Από νωρίς, οι Paradise Lost εμπνεύστηκαν από συγκροτήματα όπως οι Kreator, Celtic Frost, Candlemass, Death, Morbid Angel και Repulsion. Μέχρι το 1989, η μπάντα ηχογράφησε demo κασέτες, και στη συνέχεια υπέγραψε με την Peaceville Records για το πρώτο τους άλμπουμ Lost Paradise (οι ηχογραφήσεις έγιναν στο Academy Studio). Το ντεμπούτο τους είχε καλή υποδοχή από τον Τύπο όσο και από τους οπαδούς. Τον Νοέμβριο του 1990, οι Paradise Lost επέστρεψαν στο Academy Studio για να εργαστούν στο δεύτερο άλμπουμ τους. Το Gothic του 1991 (επίσης στην Peaceville) ήταν επίτευγμα ύφους για το συγκρότημα, και τελικά έγινε ένα ισχυρό άλμπουμ. Χαρακτηρίστηκε ως «κλασικό» και βαθμολογήθηκε με μεγάλο βαθμό τόσο από τους οπαδούς όσο και από τους κριτικούς. Το άλμπουμ Gothic επεκτάθηκε πέρα από το αρχικό Death / Doom σχήμα με το να είναι πιο μελωδικό και με τη συμμετοχή συμφωνικής ορχήστρας και τα γυναικεία φωνητικά της Sarah Marrion. Με αυτό το άλμπουμ της μπάντας έσπρωξε το "gothic" στη metal σκηνή και ξεκίνησε ένα νέο είδος –το gothic metal. Οι Paradise Lost υπόγραψαν με τη Music for Nations label και τον Ιούλιο του 1992 κυκλοφόρησε το Shades Of God. Το άλμπουμ περιείχε το τραγούδι "As I Die", το οποίο αργότερα κυκλοφόρησε ως single / EP, και τώρα είναι "ύμνος" για τους fan του συγκροτήματος. Το καλοκαίρι του 1993, το συγκρότημα ξεκίνησε τις εργασίες σχετικά με το τέταρτο full-length άλμπουμ Icon, που κυκλοφόρησε τον Σεπτέμβρη του ίδιου χρόνου. Το άλμπουμ βρέθηκε στα Γερμανικά charts στο νούμερο 31 και θεωρείται ένα αριστούργημα του gothic metal. Το Icon σταθεροποίησε τη θέση του συγκροτήματος στη mainstream metal σκηνή. Το Draconian Times, ένα από τα πιο επιτυχημένα άλμπουμ της μπάντας, βγήκε τον Ιούνιο του 1995. Μια περιορισμένη digipack έκδοση προσφέρει ένα δεύτερο δίσκο, με την ονομασία "Live Tracks, Demos & B-Sides," με πέντε ζωντανές ηχογραφήσεις, demos καθώς και outtakes. Για την προώθηση του άλμπουμ, οι Paradise Lost έκαναν μια μεγάλη περιοδεία σε όλη την Ευρώπη, στη Νότια Αμερική, την Αυστραλία και την Ιαπωνία.
Ραφιδευτική
Η ραφιδευτική είναι ένα είδος λεπτής κλώστινης σύνθεσης που ενώνει τα φύλλα του υφάσματος, κυρίως στα πουκάμισα, ενώ συγχρόνως δίνει φάρδος στο κάτω μέρος. Στην τεχνική αυτή οι κλωστές πιάνουν αντικριστά τα δύο φύλλα του υφάσματος. Δημιουργούν οριζόντιους αρμούς που στη συνέχεια συμπληρώνονται με άλλους κατακόρυφους. Συνηθέστερα χρησιμοποιούν για τις ενώσεις βελονιές με κόμπους που δημιουργούν μικρά ανοίγματα αναμεσά τους.
Κατηγορία:Χειροτεχνία
Δεκάεδρο
Οσόεδρο
120px|μικρογραφία|δεξιά|Οσόεδρο {2,10} Υπάρχει ένα ακόμα τοπολογικά πολυεδρικό σχήμα με δέκα έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται δεκαγωνικό οσόεδρο και έχει συμβολισμό Schläfli {2,10}. Το δεκαγωνικό οσόεδρο διαθέτει 2 κορυφές (αντίποδα σημεία), 10 ακμές και 10 έδρες (δίγωνα).
Ανατολικές σλαβικές γλώσσες
Διαφοροποίηση
Το ανατολικό σλαβικό έδαφος παρουσιάζει σαφές γλωσσικό συνεχές με πολλές μεταβατικές διαλέκτους. Μεταξύ των λευκορωσικών και ουκρανικών υπάρχει η Πολεσιανή διάλεκτος, η οποία μοιράζεται χαρακτηριστικά των δύο γλωσσών. Η Ανατολική Πολωνική είναι μια μεταβατική ποικιλία μεταξύ των λευκορωσικών και των ουκρανικών αφενός, και μεταξύ των Νότιων Ρωσικών και Ουκρανικών, αφετέρου. Ταυτόχρονα, τα λευκορωσικά και τα νότια Ρωσικά αποτελούν μια συνεχή περιοχή, καθιστώντας πρακτικά αδύνατη τη δημιουργία γραμμής μεταξύ των δύο γλωσσών. Τα κεντρικά ή μεσαία Ρωσικά (με την υποδιάλεκτο της Μόσχας), το μεταβατικό βήμα μεταξύ Βορρά και Νότου, αποτέλεσε βάση για το ρωσικό λογοτεχνικό πρότυπο. Τα βόρεια ρωσικά με τον προκάτοχό του, τη διάλεκτο του παλαιού Νόβγκοροντ, έχει πολλά πρωτότυπα και αρχαϊκά χαρακτηριστικά. Λόγω του γεγονότος ότι ήταν υπό την κατοχή της Πολωνολιθουανικής Κοινοπολιτείας για πολλούς αιώνες, τα λευκορωσικά και ουκρανικά έχουν υιοθετήσει διάφορες επιρροές από την πολωνική, μια δυτική σλαβική γλώσσα. Η Ρουθηνική, η μικτή λευκορωσοουκρανική λογοτεχνική γλώσσα με εκκλησιαστικό σλαβονικό υπόστρωμα και πολωνικές επιρροές ήταν μαζί με τη Μέση πολωνική επίσημη γλώσσα στη Λευκορωσία και την Ουκρανία μέχρι τα τέλη του 18ου αιώνα.
Ιστορία
Ως εκ τούτου, πρέπει να γίνει μια σημαντική διαφοροποίηση μεταξύ της ιστορίας των ανατολικών σλαβικών διαλέκτων και της ιστορίας των λογοτεχνικών γλωσσών που χρησιμοποιούν οι Ανατολικοί Σλάβοι. Αν και τα περισσότερα αρχαία κείμενα προδίδουν τη διάλεκτο που μιλούσε ο συγγραφέας, Είναι επίσης εμφανές ότι προσπάθησαν να γράψουν σε μια γλώσσα διαφορετική από τις διαλέκτους τους και να αποφύγουν τα λάθη που μπορούν να εντοπιστούν σήμερα.
Και στις δύο περιπτώσεις πρέπει να έχουμε κατά νου ότι η ιστορία των ανατολικών σλαβικών γλωσσών είναι φυσικά ιστορία γραπτών κειμένων. Δεν ξέρουμε πώς οι συγγραφείς των διατηρημένων κειμένων μιλούσαν στην καθημερινή ζωή.
Τομείς οικονομικών δραστηριοτήτων
Ορολογία
Ο όρος βιομηχανική δραστηριότητα χρησιμοποιείται στα πλαίσια της στατιστικής ταξινόμησης ως ταυτόσημος με τον όρο οικονομική δραστηριότητα. Και στις δύο περιπτώσεις δηλαδή αναφερόμαστε στο σύνολο των οικονομικών δραστηριοτήτων. Χαρακτηριστικές είναι οι φράσεις Βιομηχανία του Θεάματος, Τουριστική Βιομηχανία κλπ.
Θειόλες
Στην Οργανική Χημεία ως θειόλες αναφέρονται οι οργανικές ενώσεις που περιέχουν μια (τουλάχιστον) υδροθειομάδα (-SH), συνδεμένη με άτομο άνθρακα και εφόσον η υδροθειομάδα είναι η κύρια χαρακτηριστική ομάδα της ένωσης. Έτσι, π.χ. το 2-υδροθειοπροπανικό οξύ (CH3CH(SH)COOH), που περιέχει υδροθειομάδα, δεν θεωρείται θειόλη, αλλά καρβοξυλικό οξύ (και πιο συγκεκριμένα υδροθειοξύ), διότι η κύρια χαρακτηριστική του ομάδα είναι το καρβοξύλιο (-COOH).
Ονοματολογία
Η συστηματική (κατά IUPAC) ονομασία κάθε θειόλης προέρχεται από την ονομασία του κύριου υδρογονάνθρακα (που κυριαρχεί στην αλυσίδα του μορίου της) όπου η κατάληξη «-ιο», αντικαθίσταται με την «-(ο)θειόλη», π.χ. μεθάνιο → μεθανοθειόλη, αιθάνιο → αιθανοθειόλη, προπάνιο → προπανοθειόλη, βουτένιο → βουτενοθειόλη, κ.τ.λ..
Η τυχόν παρουσία περισσότερων της μιας υδροθειομάδας σημειώνεται με ένα πρόθεμα -δι-, -τρι-, κ.τ.λ. μεταξύ του ονόματος του αντίστοιχου υδρογονάνθρακα και της κατάληξης -θειόλη. Π.χ. αιθανοδιθειόλη, προπανοτριθειόλη, κ.τ.λ.. Αν είναι αναγκαίο προατίθενται και οι αντιστοιχοι αριθμοί θέσης των υδροθειομάδων. Π.χ. 1,3-βουτανοδιθειόλη.
Αν συνυπάρχουν δευτερεύουσες χαρακτηριστικές ομάδες, αυτές μπάίνουν ως προθέματα μπροστά από το κυρίως όνομα της θειόλης, με τους αριθμούς θέσης τους, αν είναι απαραίτητο. Π.χ. 2-αμινοαιθανοθειόλη.
Ακόμη, υπάρχουν και αρκετές θειόλες που διατηρούν εμπειρικές (δηλαδή μη συστηματικές) ονομασίες. Αυτό ισχύει ιδιαίτερα σε όσες από αυτές οι συστηματικές ονομασίες είναι πολύπλοκες.
Από αλαλκάνια
Με επίδραση όξινου θειούχου νατρίου (NaHS) σε αλαλκάνια (RX) παράγονται θειόλες:
Από αλκοόλες
Με επίδραση υδροθείου σε αλκοόλες (ROH), παρουσία όξινων αλάτων όπως ThO2 ή Al2O3:
Οξύτητα
1. Σε σύγκριση με τις αντίστοιχες αλκοόλες (ROH), οι θειόλες (RSH) είναι μέτρια πιο όξινες. Π.χ. η 1-βουτανοθειόλη (CH3CH2CH2CH2SH) έχει pKa = 10,5, ενώ η 1-βουτανόλη (CH3CH2CH2CH2OH) έχει έχει pKa = 15. Ομοίως, η θειοφαινόλη (PhSH) έχει pKa = 6, ενώ η αντίστοιχη φαινόλη (PhOH) έχει pKa = 10. Έτσι, τα αποκαλούμενα θειολικά άλατα ή μερκαπτίδια, δηλαδή τα άλατα των θειολών, λαμβάνονται με απλή επίδραση υδροξειδίων αλκαλιμετάλλων, ενώ τα αντίστοιχα αλκοολικά άλατα  συνήθως όχι. Π.χ.:
Σκιλούρος
Ο Σκιλούρος ή Σκίλουρος ήταν βασιλιάς των Σκυθών κατά την ελληνιστική περίοδο, έζησε στα τέλη του 2ου αιώνα π.Χ.. Το βασίλειο του καταλάμβανε τη περιοχή της σημερινής Κριμαίας με πρωτεύουσα τη Νεάπολη όπου βρίσκονταν και τα ανάκτορα του, στα ανατολικά συνόρευε με το ελληνιστικό Βασίλειο του Πόντου. Γύρω στο 199-197 π.Χ. οι Ολβιοπολίται  Ποσίδεος και Ευμένης ίδρυσαν τη μικρή πόλη της Νεάπολης. Αργότερα ο Σκύλουρος έκανε τη Νεάπολη πρωτεύουσά του.
Διαδέχτηκε στον Θρόνο τον Άργοτο, και όπως αναφέρει ο Πλούταρχος είχε 80 γιους. Πριν πεθάνει έβαλε 80 βέργες μαζί κι έβαλε τους γιους του να τις σπάσουν, κανένας δεν τα κατάφερε και τότε ο Σκίλουρος τις πήρε και τις έσπασε μία μία θέλοντας να τους δείξει ότι έπρεπε να είναι ενωμένοι. Διάδοχος του ήταν ο γιος του Παλακός.
Άνοιγμα Ζούκερτορτ
Ιστορία
Η Εγκυκλοπαίδεια Σκακιστικών Ανοιγμάτων έχει αφιερωμένους αρκετούς κωδικούς για την κίνηση 1.Ιζ3. Συγκεκριμένα έχει καταχωρηθεί στους κωδικούς A04–A09. Ειδικά στον κωδικό A05 καταχωρήθηκε η απάντηση 1...Ιζ6, στους κωδικούς A06–A09 καταχωρήθηκε η απάντηση 1...δ5 και όλες οι άλλες απαντήσεις καταχωρήθηκαν στον κωδικό A04. Συχνά οι παρτίδες μεταφέρονται σε άλλα ανοίγματα με άλλον κωδικό.
Τιμολόγιο (Ελλάδα)
Παραπομπές
Κατηγορία:Λογιστική Κατηγορία:Φορολογία Κατηγορία:Χρηματοοικονομικά Κατηγορία:Οικονομική των επιχειρήσεων Κατηγορία:Διοικητική Λογιστική Κατηγορία:Επιχειρηματικοί όροι
Πέρα Πεδί
Τοποθεσία
Το Πέρα Πεδί βρίσκεται 35 χιλιόμετρα βορειοδυτικά της Λεμεσού, στο νότια της οροσειρά τους Τροόδους. Είναι κτισμένο σε υψόμετρο 760 μέτρων πάνω από την επιφάνεια της θάλασσας. Στα βόρεια συνορεύει με τις Πλάτρες, στα βορειοανατολικά με τον Μονιάτη, στα νοτιοανατολικά με την Κουκά και τη Συλίκου, στα νότια με το Κοιλάνι και στα δυτικά με τα Μανδριά.
Φυσικό περιβάλλον
Είναι κτισμένο σε ένα πλατύ ίσιωμα, το οποίο περιστοιχίζεται από βουνά που το ύψος τους κυμαίνεται μεταξύ 850 και 1000 μέτρων περίπου. Το χωριό διασχίζεται από τον Κρυός ποταμό, που είναι παραπόταμος του ποταμού Κούρη.
Σαρλ Αζναβούρ
Αρμενία και εξωτερικό
Από τον σεισμό που έπληξε την Αρμενία το 1988 και μετά, ο Αζναβούρ βοήθησε τη χώρα μέσω της φιλανθρωπικής οργάνωσής Aznavour for Armenia («Αζναβούρ για την Αρμενία»). Μαζί με τον κουνιάδο του και συγγραφέα Ζωρζ Γκαρβαρέντζ, έγραψε το τραγούδι "Pour toi Arménie" («Για σένα, Αρμενία»), το οποίο ερμηνεύθηκε από δημοφιλείς τραγουδιστές της Γαλλίας και κατέλαβε την πρώτη θέση των charts επί 18 εβδομάδες. Υπάρχει μια πλατεία που φέρει το όνομά του στο κεντρικό Γερεβάν, στην οδό Αμποβιάν, και ένα άγαλμα έχει ανεγερθεί στο Γκιουμρί, όπου χάθηκαν οι περισσότερες ζωές κατά τον σεισμό του 1988. Το 1995 ο Αζναβούρ ανέλαβε τη θέση του πρέσβη και του μόνιμου αντιπροσώπου της Αρμενίας στην ΟΥΝΕΣΚΟ. Ο Αζναβούρ ήταν μέλος του Ταμείου Διεθνούς Συμβουλίου Επιτρόπων της Αρμενίας. Ο οργανισμός αυτός έχει διαθέσει περισσότερα από $150 εκατ. για φιλανθρωπική βοήθεια και βελτίωση των υποδομών στην Αρμενία από το 1992 μέχρι σήμερα. Έλαβε το βραβείο του εθνικού τάγματος της λεγεώνας της τιμής το 1997. Το 2004 ο Αζναβούρ έλαβε τον τίτλο του Εθνικού Ήρωα της Αρμενίας, που αποτελεί το ύψιστο βραβείο της ίδιας χώρας. Στις 26 Δεκεμβρίου 2008, ο πρόεδρος της Αρμενίας Σερζ Σαργκσιάν υπέγραψε ένα προεδρικό διάταγμα το οποίο έδωσε την ιθαγένεια της Δημοκρατίας της Αρμενίας στον Αζναβούρ, τον οποίο αποκάλεσε έναν "εξέχοντα τραγουδιστή και μια εξέχουσα δημόσια προσωπικότητα" αλλά και έναν «ήρωα του λαού της Αρμενίας».
Πολιτισμός
Το μουσικό ύφος του και η φήμη που είχε αποκτήσει στο εξωτερικό άσκησαν επιρροή σε πολλά πεδία της ποπ κολτούρας. Το όνομα του Αζναβούρ αποτέλεσε την έμπνευση για το όνομα του χαρακτήρα Char Aznable στη σειρά anime Mobile Suit Gundam (1979) του Γιοσιγιούκι Τομίνο. Το τραγούδι του "Parce Que Tu Crois" αποτέλεσε τη βάση για το τραγούδι What's the Difference που έγραψε ο παραγωγός Dr. Dre και ερμηνεύουν οι Eminem & Xzibit. Ο Αζναβούρ αναφέρεται στο τραγούδι "Sister Europe" του συγκροτήματος The Psychedelic Furs (στίχος "The radio upon the floor / is stupid, it plays Aznavour"), στο τραγούδι του Κεμάλ Μοντένο "Stavi tiho Aznavoura" (στίχος "Play Aznavour quietly") κι στο τραγούδι του Τζόναθαν Ρίτσμαν "Give Paris One More Chance."
Ο Αζναβούρ συχνά έκανε πλάκα με την εξωτερική του εμφάνιση, το πολυσυζητημένο κομμάτι της οποίας ήταν το ύψος του: είχε ύψος 1.60 μ. Αυτό αποτέλεσε πηγή χιούμορ για την αυτοπεποίθηση που είχε ο Αζναβούρ.
Πολιτική
Ο Αζναβούε έγραψε ένα τραγούδι με θέμα τη Γενοκτονία των Αρμενίων, που είχε τον τίτλο "Ils sont tombés" (γνωστό στα αγγλικά ως "They fell").
Kiske/Somerville
Βιογραφία
Το δεύτερο άλμπουμ του πρότζεκτ με τίτλο City of Heroes κυκλοφόρησε στις 17 Απριλίου του 2015 μαζί με δυο μουσικά βίντεο για τα τραγούδια "City Of Heroes" και "Walk On Water". Ο Μάτ Σίννερ συμμετείχε και πάλι στο μπάσο, όπως και ο Μάγνο Κάρλσεν στην κιθάρα και στα πλήκτρα, με την Βερόνικα Λουκέσοβα να έχει αναλάβει τα τύμπανα. Την πλειοψηφία των τραγουδιών έγραψαν οι Σίννερ και Κάρλσεν με μια συνεισφορά από τους Σόμερβιλλε και Γκόμμανς.
Πανελλήνιο πρωτάθλημα ανώμαλου δρόμου ανδρών 2016
Πηγές
Ανδρων Κατηγορία:Στίβος το 2016 Κατηγορία:Δήμος Μαρκόπουλου Μεσογαίας
Έντι Τζόρνταν
Πρώτα χρόνια
Γεννημένος στο Δουβλίνο στις 30 Μαρτίου του 1948, ο Τζόρνταν αρχικά ήθελε να γίνει παπάς, εξ αιτίας του γεγονότος πως είναι βαθιά θρησκόληπτος.
Διεθνής Ένωση Βιβλιοθηκών και Μουσείων Παραστατικών Τεχνών
Διοίκηση
Τα όργανα λήψης αποφάσεων της SIBMAS είναι το Συμβούλιο (Council), η Εκτελεστική Επιτροπή (Executive Committee) και η Γενική Συνέλευση (General Assembly). Το Συμβούλιο απαρτίζεται από δεκαεπτά μέλη, διορίζοντας επιπλέον άτομα για την εκτέλεση συγκεκριμένων καθηκόντων και είναι υπεύθυνο για το γενικό προσανατολισμό και τη δράση της ένωσης. Η Εκτελεστική Επιτροπή είναι υπεύθυνη για την υλοποίηση του έργου της SIBMAS και απαρτίζεται από τον Πρόεδρο (President), τον προηγούμενο Πρόεδρο (Immediate Past President), δύο Αντιπροέδρους (two Vice-Presidents), τον Γενικό Γραμματέα (Secretary-General), τον Ταμία (Treasurer) και τέσσερα μέλη του Συμβουλίου, τα οποία εκπροσωπούν την Ευρώπη, τη Βόρεια Αμερική και την Αυστραλία. Η Γενική Συνέλευση απαρτίζεται από το σύνολο των παρευρισκόμενων και εκπροσωπούμενων μελών της Ένωσης και συνέρχεται σε συχνότητα δύο ετών, όπου εκλέγει τα μέλη της Εκτελεστικής Επιτροπής και επτά μέλη για το Συμβούλιο..Σε περίπτωση που κριθεί απαραίτητο συγκαλείται Έκτακτη Γενική Συνέλευση, για την αντιμετώπιση αναδυόμενων ζητημάτων.
Ελληνόπολις
Παρατήρηση
Δεν πρέπει να γίνεται σύγχυση της Ελληνόπολης με την Ελενόπολη, την πόλη Δράπανον της Βιθυνίας, η οποία μετονομάστηκε από τον Μεγάλο Κωνσταντίνο προς τιμήν της μητέρας του Ελένης.
United Abominations
Τραγούδια
2. Washington Is Next! (Mustaine) - 5:19
11. Burnt Ice (Mustaine) - 3:47
Σπύρος Βάλλας
Ο Σπύρος Βάλλας (γένν. 26 Αυγούστου 1981, Ελασσόνα) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως κεντρικός αμυντικός. Κατά τη διάρκεια της καριέρας του αγωνίστηκε επί σειρά ετών στην Α΄ Εθνική, κατακτώντας δύο πρωταθλήματα Ελλάδας και τρία κύπελλα.
Σπύρος Σώκαρης
Το ύφος και η τεχνοτροπία των έργων του
Τα πρώτα έργα του είναι Ιμπρεσιονιστικά. Στη συνέχεια αναπτύσσει μια εντελώς προσωπική τεχνοτροπία,αφαιρετική, τόσο στο σχέδιο που περιορίζεται στο περίγραμμα, όσο και στο χρώμα που περιορίζεται στο άσπρο και το μπλε. Μετά τα ιμπρεσιονιστικά έργα του μπορούμε να διακρίνουμε τρεις περιόδους. Την γαλάζια - ροζ περίοδο, την γαλάζια περίοδο και την σκούρα μπλε περίοδο.
Εξωτερικοί σύνδεσμοι
Κατηγορία:Έλληνες ζωγράφοι
Παναθηναϊκός (ξιφασκία)
2010 - σήμερα
Την περίοδο 2011-12, η Άννα Μπουρδάκου κατέκτησε το χρυσό μετάλλιο του αγωνίσματος στο κύπελλο του 2011, όπως και η Κουμπάνη του ξίφους μονομαχίας μία εβδομάδα αργότερα. . Στο πρωτάθλημα του 2012 ο Παναθηναϊκός κατέλαβε από μία ατομική και ομαδική β' θέση πρωταθλήματος στο ξίφος ασκήσεως, με την Μπουρδάκου και τις Νεφέλη Λυσιμάχου, Νεφέλη Μπαρλαούρα, Μπουρδάκου.
Την περίοδο 2012-13, για το κύπελλο Ελλάδας 2012 κατακτήθηκαν 3 μετάλλια, το χρυσό του ξίφους ασκήσεως από την Μπουρδάκου και τα χάλκινα στα αντίστοιχα μονομαχίας οι Σάββας Καββαδίας και Κουμπάνη. . Στο πρωτάθλημα του 2013, η Άννα Μπουρδάκου κατέκτησε το χρυσό στο ξίφος ασκήσεως, ενώ στο ομαδικό του ίδιου όπλου ο ΠΑΟ κατέλαβε τη 2η θέση και το αργυρό μετάλλιο.
Τρέχουσα σύνθεση ομάδας
Γυναίκες: Γεωργία Αγορή, Ευτέρπη Αντωνίου, Δέσποινα Γεωργιάδου, Ελεάννα Γούση, Βάσω Κουμπάνη, Ελευθερία Μιμηγιάννη, Ευγενία Μπαβαβέα, Άννα Μπουρδάκου, Κωνσταντίνα Σαϊτάνη, Καλλιρόη Τριανταφύλλου.
Δραχμή Κρητικής Πολιτείας
Ιστορικό
Το 1898 η Κρήτη αυτονομείται από την Οθωμανική Αυτοκρατορία  και ο πρίγκιπας Γεώργιος αναλαμβάνει καθήκοντα ύπατου αρμοστή  της νεοσύστατης πολιτείας. Την έλευση του πρίγκιπα ακολουθούν σειρά μεταρρυθμιστικών αποφάσεων που επιχειρούν να προσαρμόσουν την ζωή στο νησί στην νέα κατάσταση. Στα πλαίσια αυτών των μεταρρυθμίσεων αποφασίζεται η κοπή νέου νομίσματος το οποίο επιχείρησε να αντικαταστήσει τα κυρίως τουρκικά νομίσματα τα οποία χρησιμοποιούσαν στις συναλλαγές  στο νησί. Με διάταγμα του Γεωργίου την 17/4/1900 που καταχωρήθηκε στην εφημερίδα της κυβέρνησης της Κρητικής πολιτείας σαν νόμος υπ΄αριθμ. 157β ορίζεται αποκλειστικό προνόμιο της πολιτείας το δικαίωμα κοπής νομισμάτων ενώ η έκδοση χαρτονομισμάτων εκχωρείται στην νεοσυσταθείσα Τράπεζα Κρήτης.
Πισσούρι
Ονομασία
Για την προέλευση της ονομασίας του χωριού υπάρχουν πολλές εκδοχές:
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, μέχρι το 1960 στο χωριό διέμεναν κυρίως Ελληνοκύπριοι αλλά και λίγοι Τουρκοκύπριοι. Μετά τις δικοινοτικές διαταραχές του 1964, οι Τουρκοκύπριοι κάτοικοι του το εγκατέλειψαν και μετακινήθηκαν σε γειτονικά αμιγή τουρκοκυπριακά χωριά.
Σκυθική τέχνη
Αντικείμενα
μικρογραφία|250x250εσ|Ο θησαυρός του Κουλ Όπμα, [[Κριμαία]] μικρογραφία|278x278εσ|Σκυθικό βάζο από κεχριμπάρι, [[Ερμιτάζ|μουσείο Ερμιτάζ]] Οι Σκύθες χρησιμοποιούσαν μια μεγάλη ποικιλία υλικών όπως χρυσός, ξύλο, δέρμα, οστά, χαλκός, σίδηρος, ασήμι και κεχριμπάρι. Σύμφωνα με τις παραδόσεις των Σκυθών, μαζί με τον νεκρό αρχηγό, η φυλή έθαβε τις συζύγους, τους υπηρέτες, τους φρουρούς και τα άλογά του, και έτσι οι τάφοι περιέχουν πολλά αντικείμενα, από όπλα και λουριά έως καθημερινά αντικείμενα και πολλά προσωπικά κοσμήματα.